**Lars Løkke Rasmussen** (født 1964) er en dansk politiker. Han er Danmarks utenriksminister og leder i partiet Moderaterne. Han har tidligere vært Danmarks statsminister i to perioder, da som representant for Venstre.

Han er utdannet jurist og ble første gang valgt inn i Folketinget i 1994. Han ble i 1998 nestformann i det liberale partiet Venstre og samme år amtsborgermester i Frederiksborg amt. Han var innenriks- og helseminister i Anders Fogh Rasmussens første og andre regjering fra 2001 til 2007, og i november 2007 ble han utnevnt til finansminister i Anders Fogh Rasmussens tredje regjering.

I april 2009 tok han over som statsminister, da Anders Fogh Rasmussen trakk seg i påvente av å tiltre som NATOs generalsekretær. Lars Løkke Rasmussen var statsminister frem til oktober 2011 og på nytt fra juni 2015 til juni 2019. Han var formann i Venstre fra mai 2009 til han trakk seg i august 2019.

Rasmussen meldte seg ut av Venstre 1. januar 2021. I 2021 dannet han et nytt parti, Moderaterne, som ved folketingsvalget året etter kom inn med 16 representanter. De ønsket å bidra til en regjering bestående av både høyre- og venstresiden i dansk politikk. Moderaterne, Venstre og Socialdemokratiet dannet så regjering.

Minister
--------

Siden VK-regjeringen kom til i 2001, har Lars Løkke Rasmussen vært sentralt plassert i forhandlingene om regjeringens store politiske reformer. Som «Indenrigs- og Sundhedsminister» stod Lars Løkke Rasmussen i spissen for en rekke reformer av den offentlige sektor i Danmark, bl.a. Kommunal- og Strukturreformen, «Det Udvidede Frie Sygehusvalg» og Udligningsreformen. Under den internasjonale finanskrisen har Rasmussen som finansminister blant annet ledet forhandlingene om en bankpakke til den danske banksektor av januar 2009, en kredittpakke og en skattereform.

### «Løkkeposen»

I 2002 stod Lars Løkke Rasmussen i spissen for forhandlingene om ekstra midler til mer aktivitet på sykehusområdet. Formålet var å redusere ventetidene på behandling på sykehusene. Siden 2002 har regjeringen avsatt midler til en statlig aktivitetspulje på sykehusområdet. Puljen ble i den offentlige debatt døpt «Løkkeposen».

### «Det udvidede frie sygehusvalg» 2002 og 2007

Rasmussen forhandlet i 2002 avtalen om «Det Udvidede Frie Sygehusvalg» på plass med Venstre, Konservative, Dansk Folkeparti og Socialdemokratiet. Da dette ble innført i 2002 fikk pasienter rett til behandling i det private etter to måneders ventetid. Rasmussen stod bak endringen av ordningen i 2007 som betyr at pasienter allerede kan benytte seg av det utvidede frie sykehusvalg efter en måneds ventetid på et offentlig sykehus.

### Kommunalreformen 2007

Lars Løkke Rasmussen var sjefsarkitekt bak den kommunale strukturreform, en reform hvis formål det var «at skabe et nyt Danmark, hvor en stærk og fremtidssikret offentlig sektor løser opgaverne med høj kvalitet og så tæt på borgerne som muligt. Borgerne i Danmark skal opleve en endnu bedre og mere sammenhængende offentlig service.»

Reformen betydde at landets 271 kommuner gjennom sammenslåinger ble redusert til 98 kommuner. Samtidig ble de 14 amter nedlagt og erstattet med fem regioner. Hovedparten av de gamle amtenes oppgaver ble i forbindelse med reformen flyttet til de nye store kommuner. De nye regioner ivaretar i dag primært sykehusvesenet og den regionale offentlige transport.

De nye kommunal- og regiongrenser trådte i kraft den 1. januar 2007.

### Bilagsproblemer

Våren 2008 ble Rasmussen i stigende grad kritisert for både som amtsborgermester og siden som minister i flere tilfeller å ha latt det offentlige dekke utgifter han burde ha dekket av egne midler, f.eks. for restaurantbesøk, sigaretter, taxiturer og hotellopphold. Gjennomgang av bilag førte til, at han betalte noen beløp tilbake eller donerte dem til gode formål. I mai 2008 hevdet TV2 Nyhederne, at Rasmussen i sin tid som innenriks- og helseminister hadde latt sitt ministerium betale for hotellovernatting i København i forbindelse med at han hadde vært på Paul McCartney-konsert i Horsens i 2004. I mai 2008 skrev Ekstra Bladet, at Rasmussen overnattet på hotell på Vesterbrogade (København) under navnet Jensen.

### Skattereformen 2009

I februar 2009 var Rasmussen hovedforhandler av den politiske avtale bak skattereformen «Forårspakke 2.0 – Vækst, klima og lavere skat». Reformen var en konkret utforming av VK-regjeringens ambisjon om å senke skatten på arbeid og heve skatten på forurensning. Reformen betydde blant annet at «mellemskatten» ble avskaffet, at bunnskatten ble satt ned og at inntektsgrensen for toppskatt blev hevet. Reformen inneholdt den største senking av marginalskatten siden inntektsskatten ble innført i 1903.

Statsminister
-------------

Den 4. april 2009 ble Anders Fogh Rasmussen utpekt som ny generalsekretær for NATO med virkning fra 1. august 2009. I umiddelbar forlengelse av dette ble Lars Løkke Rasmussen foreslått som ny statsminister av den avtroppende Anders Fogh Rasmussen, og han ble så offisielt gitt regjeringsoppdraget av dronning Margrethe II.

På en pressekonferanse holdt umiddelbart etter utnevnelsen annonserte Anders Fogh Rasmussen, at han innen for de nærmeste dager ville levere sin avskjedssøknad som statsminister, og i samme åndedrag sa han at han ville anbefale Lars Løkke Rasmussen som ny statsminister. Allerede dagen etter, 5. april 2009, gikk Anders Fogh Rasmussen av som Danmarks statsminister med avskjedstale, og Lars Løkke Rasmussen ble utnevnt til Danmarks 41. statsminister.

Om enn det fra de danske opposisjonspartier ble framsatt sterke ønsker om et valg i forbindelse med Anders Fogh Rasmussens avgang, ble dette ikke imøtekommet fra den da sittende regjering, hvilket det heller ikke er noe lovgivningsmessig krav om. Flere tidligere statsministerskifter har heller ikke utløst valg.

Etter folketingsvalget i 2015 ble Løkke-Rasmussen statsminister på nytt fra 28. juni 2015, først med en ren Venstreregjering til 28. november 2016, Lars Løkke Rasmussens andre regjering, deretter med Lars Løkke Rasmussens tredje regjering der også partiene Liberal Alliance og Det Konservative Folkeparti var med. Etter folketingsvalget i 2019 gikk regjeringen av og ble avløst av Mette Frederiksens regjering.

Nytt parti
----------

Rasmussen meldte seg ut av Venstre 1. januar 2021 og ble partiløs politiker (dansk *løsgænger*) i Folketinget. Den 19. mai 2022 dannet han en ny folketingsgruppe for partiet Moderaterne, som ble offisielt stiftet 5. juni 2022 og som Rasmussen ble valgt til leder for.

Familie
-------

Lars Løkke Rasmussen er gift med færøyingen Sólrun Jákupsdóttir Petersen, datter av overlege Jákup Petersen og gymnaslærer Bergljót av Skarði. Mormoren og morfaren var Sigrið av Skarði og Sigurð Joensen. Sólrun og Lars Løkke Rasmussen traff hverandre mens hun studerte medisin, og de har vært et par siden 1989. De giftet seg i 1998. Hun utdannet seg senere til lærer. Hun var medlem av Græsted-Gilleleje kommunestyre 1998–2006 og Gribskov kommunestyre 2009–2012 for Venstre.

Utmerkelser
-----------

Lars Løkke Rasmussen ble i 2003 utnevnt til kommandør av Dannebrogordenen. Han er også tildelt den greske Føniksordenen.

Diverse
-------

* Sønn av regnskapssjef Jeppe Løkke Rasmussen og husmor Lise Løkke Rasmussen.
* Avgangsprøve fra Græsted skole 1980. Samfunnsfaglig-matematisk student fra Helsinge Gymnasium 1983. Cand.jur. fra Københavns Universitet 1992.
* Selvstendig konsulent 1990-1995.
* Medlem av Græsted-Gilleleje kommunestyre 1986-97, formann for Børne- og kulturudvalget 1990-94, 1. viseborgermester og formann for Erhvervs- og sundhedsudvalget 1994-97. Amtsborgermester i Frederiksborg Amt 1998-2001.
* Landsformann for VU 1986-89. Medlem av Venstres hovedstyre 1986-90 og igjen fra 1998. Nestformann for Venstre fra 1998.
* Partiets kandidat i Frederiksværkkredsen 1986.

Bibliografi
-----------

* *Foreningshåndbogen*, 1994
* *Hvis jeg bli’r gammel*, 1997
* *Løkkeland*, 2006

Se også
-------

* Regjeringen Lars Løkke Rasmussen

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   Munzinger Personen, oppført som Lars Lokke Rasmussen, Munzinger IBA 00000027885, besøkt 9. oktober 2017[Hentet fra Wikidata]
3. ↑   Brockhaus Enzyklopädie, Brockhaus Online-Enzyklopädie-id rasmussen-lars-lokke[Hentet fra Wikidata]
4. ↑   www.ft.dk[Hentet fra Wikidata]
5. ↑   Berlingske, «Lars Løkke melder sig ud af Venstre», utgitt 1. januar 2021, besøkt 1. januar 2021[Hentet fra Wikidata]
6. ↑   www.ft.dk[Hentet fra Wikidata]
7. ↑   www.nytimes.com[Hentet fra Wikidata]
8. ↑   Modtagere af danske dekorationer, besøkt 2. november 2023[Hentet fra Wikidata]
9. ↑   www.altinget.dk, besøkt 27. juni 2019[Hentet fra Wikidata]
10. ↑   www.president.gov.ua[Hentet fra Wikidata]
11. ↑  «Lars Løkke Rasmussen trekker seg som partileder for Venstre». *www.vg.no*. Besøkt 31. august 2019.
12. ↑
13. ↑  Indenrigsministeriet Arkivert 5. februar 2009 hos Wayback Machine.
14. ↑  Løkke tog på betalt hotel efter koncert – Politiken.dk
15. ↑  Ministerium fik hotelregning efter koncert – dr.dk/Nyheder/Politik
16. ↑  TV 2 Nyhederne – Løkke på hotel efter rockkoncert
17. ↑  Løkke på hotel under navnet Jensen – Ekstra Bladet
18. ↑  NRK (5. juni 2022). «Løkke Rasmussen valgt til leder for nytt parti». *NRK*. Besøkt 29. oktober 2022.

Eksterne lenker
---------------

* (da) Offisielt nettsted Rediger på Wikidata

* (en) Lars Løkke Rasmussen – kategori av bilder, video eller lyd på Commons Rediger på Wikidata
* (da) Lars Løkke Rasmussen på Twitter Rediger på Wikidata

* Lars Løkke Rasmussen på Mastodon Rediger på Wikidata
* (da) Lars Løkke Rasmussen hos Folketinget Rediger på Wikidata

| * v
* d
* r
Danmarks statsministre etter 1945 |
| --- |
| 
* Vilhelm Buhl (1945)
* Knud Kristensen (1945–47)
* Hans Hedtoft (1947–50)
* Erik Eriksen (1950–53)
* Hans Hedtoft (1953–55)
* H.C. Hansen (1955–60)
* Viggo Kampmann (1960–62)
* Jens Otto Krag (1962–68)
* Hilmar Baunsgaard (1968–71)
* Jens Otto Krag (1971–72)
* Anker Jørgensen (1972–73)
* Poul Hartling (1973–75)
* Anker Jørgensen (1975–82)
* Poul Schlüter (1982–93)
* Poul Nyrup Rasmussen (1993–2001)
* Anders Fogh Rasmussen (2001–09)
* Lars Løkke Rasmussen (2009–11)
* Helle Thorning-Schmidt (2011–15)
* Lars Løkke Rasmussen (2015–19)
* Mette Frederiksen (2019–)

 | Danmarks flagg |

| * v
* d
* r
Venstres formenn |
| --- |
| 
* Thomas Madsen-Mygdal (1929–41)
* Knud Kristensen (1941–49)
* Edvard Sørensen (1949–50)
* Erik Eriksen (1950–65)
* Poul Hartling (1965–77)
* Henning Christophersen (1977–84)
* Uffe Ellemann-Jensen (1984–98)
* Anders Fogh Rasmussen (1998–2009)
* Lars Løkke Rasmussen (2009–2019)
* Jakob Ellemann-Jensen (2019–)

 |


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Nationalencyklopedin **·** VIAF **·** GND **·** LCCN **·** ISNI **·** BBC Things **·** Munzinger (iba)
 |

Portal: Danmark